RESOLUCIÓN do 2 de xuño de 2021 pola que se dá publicidade á relación das persoas ou entidades beneficiarias de varios programas de axudas concedidas ao abeiro das convocatorias realizadas no ano 2020.
Instituto Galego da Vivenda e Solo — III. Outras disposicións — 15/06/2021

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación das persoas ou entidades beneficiarias e ao importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2020, relativo ás resolucións de convocatorias dos programas que a seguir se relacionan:
I. Subvencións para a adquisición de vivenda do Plan estatal de vivenda 2018-2021.
a) Norma reguladora da convocatoria: Resolución do 19 de decembro de 2019 pola que se convocan as subvencións para a adquisición de vivenda xestionadas polo IGVS para o ano 2020 (código de procedemento VI435A).
b) Aplicación orzamentaria: 07.83.451B.780.1.
c) Crédito orzamentario: 800.000,00 €.
d) Persoas destinatarias: persoas físicas maiores de idade e menores de 35 anos que teñan subscrito, a partir do 1 de xaneiro de 2020, un contrato privado ou unha escritura pública de adquisición dunha vivenda localizada nun concello pertencente ao territorio da Comunidade Autónoma de Galicia de menos de 5.000 habitantes, cuxo prezo sexa igual ou inferior a 100.000 €.
e) Finalidade: fomentar a adquisición de vivenda en concellos de menos de 5.000 habitantes por persoas menores de 35 anos.
f) Persoas beneficiarias e importe da axuda concedida a cada unha delas, en €:
II. Subvencións para a adquisición de vivenda en centros históricos.
a) Norma reguladora da convocatoria: Resolución do 19 de decembro de 2019 pola que se convocan as subvencións para a adquisición de vivenda xestionadas polo IGVS para o ano 2020 (código de procedemento VI400A).
b) Aplicación orzamentaria: 07.83.451B.780.2.
c) Crédito orzamentario: 102.700,00 €.
d) Persoas destinatarias: persoas físicas maiores de idade e menores de 35 anos que teñan subscrito, a partir do 1 de xaneiro de 2020, un contrato privado ou unha escritura pública de adquisición dunha vivenda situada no ámbito dun centro histórico dos citados no anexo da Orde do 1 de marzo de 2018 pola que se determinan os centros históricos, para os efectos das deducións previstas no número 14 do artigo 5 e nos números 6 e 7 do artigo 13 ter do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo, cuxo prezo sexa igual ou inferior a 100.000 €.
e) Finalidade: fomentar a adquisición de vivenda en centros históricos por persoas menores de 35 anos.
f) Persoas beneficiarias e importe da axuda concedida a cada unha delas, en €:
III. Subvencións do Programa do bono de alugueiro social do Plan RehaVIta, Plan galego de rehabilitación, alugamento e mellora de acceso á vivenda 2015-2020.
a) Norma reguladora da convocatoria: Resolución do 19 de decembro de 2019 pola que se convocan para o ano 2020, con financiamento plurianual, as subvencións do Programa do bono de alugueiro social do Plan RehaVIta, Plan galego de rehabilitación, alugamento e mellora de acceso á vivenda 2015-2020 (códigos de procedemento VI482A e VI482B).
b) Aplicación orzamentaria: 07.83.451B.480.3.
c) Crédito orzamentario: 1.000.000 € (200.000 € para a anualidade 2020, 200.000 € para a anualidade 2021, 200.000 € para a anualidade 2022, 200.000 € para a anualidade 2023 e 200.000 € para a anualidade 2024).
d) Persoas destinatarias: persoas empadroadas con residencia efectiva nun concello da Comunidade Autónoma de Galicia durante os doce meses inmediatamente anteriores á data de presentación da solicitude da axuda, que sexan titulares ou estean en condicións de subscribir un contrato de arrendamento dunha vivenda situada nun concello da Comunidade Autónoma de Galicia, que constitúa ou vaia constituír o seu domicilio habitual e permanente e cuns ingresos da súa unidade de convivencia iguais ou inferiores a 1,5 veces o indicador público de efectos múltiples (en diante, IPREM) ponderado.
d) Finalidade: atender con carácter urxente as dificultades para asumir o custo do arrendamento da vivenda das unidades de convivencia que se atopen nalgunha das situacións enunciadas no artigo 2 da Orde do 18 de decembro de 2018 pola que se establecen as bases reguladoras destas axudas.
e) Persoas beneficiarias e importe da axuda concedida a cada unha delas, en €:
IV. Axudas financeiras do Programa de préstamos cualificados para a rehabilitación de edificios e vivendas, con financiamento plurianual.
a) Norma reguladora da convocatoria: Resolución do 30 de decembro de 2019 pola que se procede á convocatoria pública, para a anualidade 2020, das axudas financeiras do Programa de préstamos cualificados para a rehabilitación de edificios e vivendas, con financiamento plurianual (código de procedemento VI406B).
b) Aplicación orzamentaria: 07.83.451A.480.2.
c) Crédito orzamentario: 72.000,00 € para a anualidade 2020; por importe de 45.000,00 € para a anualidade 2021; por importe de 54.380,00 € para a anualidade 2022; por importe de 55.400,00 € para a anualidade 2023; e por importe de 70.000,00 € para a anualidade de 2024.
d) Persoas destinatarias: persoas físicas que promovan as actuacións de rehabilitación, xa sexan propietarias ou teñan calquera outro título que acredite a posesión do inmoble, así como as persoas membros de comunidades de propietarios/as partícipes nas actuacións promovidas pola correspondente comunidade en función da súa porcentaxe de participación. Así mesmo, as comunidades de propietarios/as poderán ser beneficiarias dos préstamos cualificados para a rehabilitación de edificios, aínda que non poderán obter axudas de subsidiación dos xuros dos citados préstamos.
e) Finalidade: outorgar axudas económicas directas consistentes na subsidiación dos xuros dos préstamos cualificados para a rehabilitación de edificios e vivendas concedidos polas entidades de crédito no ámbito dos convenios asinados co IGVS.
f) Persoas beneficiarias e importe da axuda concedida a cada unha delas, en €:
V. Subvencións para rehabilitar as antigas vivendas de mestres, doutros oficios e demais edificios e vivendas de titularidade municipal.
a) Norma reguladora da convocatoria: Resolución do 6 de febreiro de 2020 pola que se convocan distintas liñas de subvencións para actuacións de rehabilitación xestionadas polo Instituto Galego da Vivenda e Solo para o ano 2020 (código de procedemento VI422F).
b) Aplicación orzamentaria: 07.83.451A.760.1.
c) Crédito orzamentario: 152.850,00 € para a anualidade 2020 e 1.666.210,00 € para a anualidade 2021.
d) Destinatarios: concellos de Galicia de menos de 20.000 habitantes que conten cun número de demandantes de vivenda inscritos no Rexistro Único de Demandantes de Vivenda da Comunidade Autónoma de Galicia no seu concello, cando menos, igual ao de vivendas para as cales se solicita a axuda, teñan cumprido co deber de remisión ao Consello de Contas de Galicia das contas xerais do exercicio inmediatamente anterior ao ano da convocatoria, no que o seu prazo de presentación estivese vencido e que estean adheridos ou en proceso de adhesión ao Convenio de colaboración asinado entre o IGVS e a Federación Galega de Municipios e Provincias para o desenvolvemento do Programa de vivendas baleiras no ámbito do Plan galego de rehabilitación, alugamento e mellora do acceso á vivenda 2015-2020 ou á norma que o substitúa.
e) Finalidade: prestar apoio aos concellos de Galicia de menos de 20.000 habitantes para que poidan rehabilitar as antigas vivendas de mestres, as doutros oficios e as demais edificacións da súa titularidade, co obxecto de que se destinen, en réxime de alugamento, á residencia habitual e permanente de unidades de convivencia con ingresos inferiores a 2,5 veces o IPREM.
e) Concellos beneficiarios e importe da axuda concedida a cada un deles, en €:
VI. Subvencións do Programa de infravivenda do Plan RehaVIta: Plan galego de rehabilitación, alugamento e mellora de acceso á vivenda 2015-2020.
a) Norma reguladora da convocatoria: Resolución do 6 de febreiro de 2020 pola que se convocan distintas liñas de subvencións para actuacións de rehabilitación xestionadas polo Instituto Galego da Vivenda e Solo para o ano 2020 (código de procedemento VI406A).
b) Aplicación orzamentaria: 07.83.451A.760.0.
c) Crédito orzamentario: 100.000,00 €
d) Destinatarios: concellos de Galicia de menos de 10.000 habitantes.
e) Finalidade: prestar apoio aos concellos de Galicia de menos de 10.000 habitantes para que poidan axudar con carácter urxente ás unidades de convivencia que residan, en condición de propietarias, nunha infravivenda e non dispoñan de recursos económicos para acometer obras que permitan ter as mínimas condicións de habitabilidade. Así mesmo, estas subvencións terán por obxecto permitirlles aos concellos de Galicia de menos de 10.000 habitantes rehabilitar infravivendas do seu patrimonio municipal para destinalas a solucionar os problemas de residencia de unidades de convivencia que cumpran os requisitos fixados nas bases reguladoras.
f) Persoas beneficiarias e importe da axuda concedida a cada unha delas:
VII. Subvencións do Programa Rehaluga, dirixidas ás persoas propietarias ou usufrutuarias das vivendas en trámite de incorporación no marco do Programa de vivendas baleiras.
a) Norma reguladora da convocatoria: Resolución do 6 de febreiro de 2020 pola que se convocan distintas liñas de subvencións para actuacións de rehabilitación xestionadas polo Instituto Galego da Vivenda e Solo para o ano 2020 (código de procedemento VI426C).
b) Aplicación orzamentaria: 07.83.451A.780.7.
c) Crédito orzamentario: 200.000 €.
d) Persoas destinatarias: as persoas físicas propietarias ou usufrutuarias das vivendas e, pola súa vez, promotoras das actuacións subvencionables.
e) Finalidade: prestar apoio ás persoas físicas propietarias ou usufrutuarias das vivendas nas cales se realizaron actuacións para a súa incorporación ao Programa de vivendas baleiras, no ámbito do Plan galego de rehabilitación, alugamento e mellora do acceso á vivenda 2015-2020.
f) Persoas beneficiarias e importe da axuda concedida a cada unha delas, en €:
VIII. Subvencións do Programa de fomento da rexeneración e renovación urbana e rural do Plan de vivenda 2018-2021, correspondente ás áreas de rehabilitación integral dos Camiños de Santiago e do Parque Nacional das Illas Atlánticas.
a) Norma reguladora da convocatoria: Resolución do 6 de febreiro de 2020 pola que se convocan distintas liñas de subvencións para actuacións de rehabilitación xestionadas polo Instituto Galego da Vivenda e Solo para o ano 2020 (código de procedemento VI408H).
b) Aplicación orzamentaria: 07.83.451A.780.6.
c) Crédito orzamentario: 1.150.000,00 € para a área de rehabilitación integral (ARI) dos Camiños de Santiago e 100.000,00 € para a ARI do Parque Nacional das Illas Atlánticas.
d) Persoas destinatarias: no ámbito da ARI dos Camiños de Santiago, as comunidades de persoas propietarias, as agrupacións de comunidades de persoas propietarias, as agrupacións de persoas propietarias e as persoas físicas propietarias de edificios ou de vivendas que estean en posesión da correspondente cualificación definitiva. No ámbito da ARI do Parque Nacional das Illas Atlánticas, ademais das anteriores, tamén poderán ser persoas beneficiarias as persoas físicas con algún dereito real sobre un edificio ou vivenda situada neste ámbito e as persoas titulares dunha concesión sobre un edificio ou vivenda situada neste ámbito.
e) Finalidade: financiar actuacións de rehabilitación e renovación en edificios e vivendas situadas no ámbito das ARI dos Camiños de Santiago e do Parque Nacional das Illas Atlánticas que conten coa correspondente resolución de cualificación definitiva.
f) Persoas beneficiarias e importe da axuda concedida a cada unha delas, en €:
IX. Subvencións dos programas de fomento de mellora da eficacia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021.
a) Norma reguladora da convocatoria: Resolución do 6 de febreiro de 2020 pola que se convocan distintas liñas de subvencións para actuacións de rehabilitación xestionadas polo Instituto Galego da Vivenda e Solo para o ano 2020 (código de procedemento VI422E).
b) Aplicación orzamentaria: 07.83.451A.780.6.
c) Crédito orzamentario: 4.900.000 €.
d) Persoas destinatarias: as persoas físicas, así como as persoas xurídicas de natureza privada, xa sexan propietarias de vivendas unifamiliares, de edificios de tipoloxía residencial colectiva e das vivendas situadas nestes edificios; as comunidades de persoas propietarias, así como as agrupacións de comunidades de persoas propietarias, constituídas conforme o disposto polo artigo 5 da Lei 49/1960, do 21 de xullo, de propiedade horizontal; as agrupacións de persoas propietarias; as sociedades cooperativas compostas por agrupacións de persoas propietarias de vivendas ou edificios que reúnan os requisitos establecidos no artigo 396 do Código civil e non outorgasen o título constitutivo de división horizontal, así como por persoas propietarias que conforman comunidades ou agrupacións de comunidades de persoas propietarias, constituídas conforme o disposto no artigo 5 da Lei 49/1960, do 21 de xullo; as empresas construtoras, arrendatarias ou concesionarias de edificios, así como as cooperativas, que acrediten a dita condición mediante contrato coa propiedade que lles outorgue a facultade expresa para acometer as obras de rehabilitación obxecto das dúas liñas de axudas previstas nesta resolución; as persoas físicas arrendatarias dunha vivenda que asuman, en virtude dun acordo coa persoa arrendadora, o custo das actuacións de rehabilitación que correspondan, a cambio do pagamento da renda. No caso das axudas da liña A), para obras de mellora da eficiencia enerxética e a sustentabilidade, tamén poderán ser beneficiarias as empresas de servizos enerxéticos.
e) Finalidade: financiar obras de mellora da eficiencia enerxética e da sustentabilidade, con especial atención á envolvente edificatoria, así como obras de conservación, da mellora da seguridade de utilización e da accesibilidade que se realicen en vivendas unifamiliares, en edificios de vivendas de tipoloxía residencial colectiva e nas vivendas situadas nestes edificios, sempre que estivesen finalizados antes do 1 de xaneiro de 1996.
f) Persoas beneficiarias e importe da axuda concedida a cada unha delas, en €:
X. Subvencións do Programa de axudas para contribuír a minimizar o impacto económico e social da COVID-19 nos alugueiros de vivenda habitual.
a) Norma reguladora da convocatoria: Resolución do 19 de maio de 2020 pola que se establecen as bases reguladoras das subvencións do Programa de axudas para contribuír a minimizar o impacto económico e social da COVID-19 nos alugueiros de vivenda habitual, e se convocan para o ano 2020 (código de procedemento VI432E).
b) Aplicación orzamentaria: 07.83.451B.480.6.
c) Crédito orzamentario: 7.901.884 €.
d) Persoas destinatarias: persoas físicas maiores de idade que sexan titulares, en condición de inquilinas, dun contrato de alugamento de vivenda cunha duración mínima dun ano, que estean empadroadas na vivenda obxecto do contrato na data de presentación da solicitude e que estean en situación de vulnerabilidade económica e social como consecuencia da COVID-19.
e) Finalidade: concesión de axudas ao alugueiro, mediante a adxudicación directa, ás persoas arrendatarias de vivenda habitual que, como consecuencia do impacto económico e social da COVID-19, teñan problemas transitorios para atender o pagamento parcial ou total do alugueiro. Especificamente, o programa inclúe no seu obxecto a concesión de axudas para facer fronte á devolución das axudas transitorias de financiamento recollidas no artigo 9 do Real decreto lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte á COVID-19, contraídas polas persoas arrendatarias de vivenda habitual a cuxa devolución non puidesen facer fronte.
f) Persoas beneficiarias e importe da axuda concedida a cada unha delas, en €:
XI. Axudas para sufragar os gastos de aloxamento provisional das persoas propietarias de vivendas afectadas pola explosión de material pirotécnico de Tui producida o 23 de maio de 2018.
a) Norma reguladora da convocatoria: resolución de concesión directa de axudas para sufragar os gastos de aloxamento provisional das persoas propietarias de vivendas afectadas pola explosión de material pirotécnico de Tui producida o 23 de maio de 2018, autorizada polo Consello da Xunta de Galicia na súa reunión do 29 de maio de 2020.
b) Aplicación orzamentaria: 07.83.451B.480.7.
c) Crédito orzamentario: 23.500 €.
d) Persoas destinatarias: persoas relacionadas na resolución de concesión directa.
e) Finalidade: sufragar os gastos de aloxamento na súa actual vivenda de alugamento polo período necesario para poder finalizar as obras de reparación das súas vivendas, a partir da finalización da percepción da anterior subvención e sen que poida superar o prazo máximo do mes de decembro de 2020.
f) Persoas beneficiarias e importe da axuda concedida a cada unha delas, en €:
XI. Concesión directa de axudas do Programa do bono de alugueiro social correspondente aos meses de abril e maio de 2020.
a) Normas reguladoras da convocatoria: resolucións de concesión directa de axudas correspondentes aos meses de abril e maio de 2020 autorizadas, respectivamente, polo Consello da Xunta de Galicia nas súas reunións do 27 de marzo e 24 de abril de 2020.
b) Aplicación orzamentaria: 07.83.451B.480.3.
c) Crédito orzamentario: 203.974,32 €.
d) Persoas destinatarias: persoas beneficiarias do Programa do bono de alugueiro social relacionadas nas resolucións de concesión directa.
e) Finalidade: subvencionar, conxuntamente coas axudas concedidas ás persoas beneficiarias do Programa do bono de alugueiro social, o importe mensual da renda do alugueiro da vivenda, satisfacendo deste xeito unha solución habitacional a colectivos especialmente vulnerables durante os meses de abril e maio de 2020.
XII. Concesión directa de axudas do Programa do bono de alugueiro social correspondente aos meses de xuño a decembro de 2020.
a) Normas reguladoras da convocatoria: Resolución do 19 de maio de 2020 de concesión directa da axuda complementaria á do Programa do bono de alugueiro social (DOG núm. 98, do 22 de maio).
b) Aplicación orzamentaria: 07.83.451B.480.6.
c) Crédito orzamentario: 650.000,00 €.
d) Persoas destinatarias: persoas beneficiarias do Programa do bono de alugueiro social relacionadas nas resolucións de concesión directa.
e) Finalidade: subvencionar, conxuntamente coas axudas concedidas ás persoas beneficiarias do Programa do bono de alugueiro social, o importe mensual da renda do alugueiro da vivenda, satisfacendo deste xeito unha solución habitacional a colectivos especialmente vulnerables durante os meses de xuño a decembro de 2020.
Santiago de Compostela, 2 de xuño de 2021